**Anexa 5\_Lista cheltuielilor eligibile și neeligibile**

**Cheltuieli eligibile**

Pentru valoarea totală eligibilă a componentei și proiectului se va avea în vedere pragul de **300 euro/mp suprafață desfășurată**, cu TVA inclusă, echivalent în lei, la cursul de schimb InforEuro valabil pentru luna publicării versiunii aprobate a ghidului solicitantului de finanțare, respectiv luna ianuarie 2024, 1 euro = 4,9753 lei. Costul de 300 euro/mp suprafață desfășurată include toate elementele componente ale valorii eligibile a proiectului: servicii, lucrări de bază și conexe, achiziții de echipamente, utilaje și dotări etc. – conform detalierii de mai jos:

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, colectare, sortare și transport la depozitele autorizate al deșeurilor rezultate, sistematizări pe verticală, accesuri/ drenuri/rigole/canale de scurgere, ziduri de sprijin, drenaje, epuismente, exclusiv cele aferente realizării lucrărilor pentru investiţia de bază. |
| **Lucrări/**  1.3 Amenajări pentru protecția mediului şi aducerea la starea iniţială | Amenajări pentru protecția mediului şi aducerea la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv pentru refacerea cadrului natural după terminarea lucrărilor. |
| **Lucrări/**  1.4 Cheltuieli pentru relocarea/  protecția utilităților | Cheltuieli pentru relocarea/  protecția utilităților | - | Se includ cheltuielile pentru relocarea/protecţia utilităţilor: devieri reţele de utilităţi din amplasament.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  2. Cheltuieli pentru asigurarea utilităților necesare obiectivului  de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente lucrărilor pentru asigurarea cu utilităţile necesare creșterii eficienței energetice a obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum:  a) alimentare cu apă;  b) canalizare;  c) alimentare cu gaze naturale;  d) agent termic;  e) energie electrică;  f) telecomunicaţii;  g) alte utilităţi.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Servicii/**    3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | Maxim 5% din valoarea totală eligibilă | **Studii** – se includ cheltuieli pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. obţinerea/prelungirea valabilităţii certificatului de urbanism; 2. obţinerea/prelungirea valabilităţii autorizaţiei de construire; 3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, telecomunicații etc.; 4. obținerea certificatului de nomenclatură stradală și adresă; 5. obţinerea actului administrativ al autorităţii competente pentru protecţia mediului; 6. obţinerea avizului P.S.I.; 7. alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.4 Certificarea performanței energetice și auditul energetic al clădirilor, auditul de siguranță rutieră | **Certificarea performanței energetice și auditul energetic al clădirilor:** cheltuieli cu elaborarea rapoartelor de audit energetic și a certificatelor de performanță energetică a clădirii propuse, inclusiv certificatul de performanță energetică a clădirii la finalizarea lucrărilor. |
| **Servicii/**  3.5.1. Tema de proiectare  3.5.3. Studiu de fezabilitate/documentație de avizare a lucrărilor de intervenții și deviz general  3.5.4. Documentațiile tehnice necesare în vederea obținerii avizelor/acordurilor/ autorizațiilor  3.5.5. Verificarea tehnică de calitate a proiectului tehnic și a detaliilor de execuție  3.5.6. Proiect tehnic și detalii de execuție | **Proiectare:** cheltuielile pentru:   1. elaborarea documentației de avizare a lucrărilor de intervenție și deviz general, proiect tehnic şi detalii de execuţie; 2. plata verificării tehnice de calitate a proiectului tehnic și a detaliilor de execuție; 3. elaborarea documentaţiilor necesare în vederea obţinerii acordurilor, avizelor şi autorizaţiilor aferente obiectivului de investiţie, documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/ expertize de amplasament, studii de specialitate etc. |
| **Servicii/**  3.8.1 Asistență tehnică din  partea proiectantului | **Asistență tehnică** din partea proiectantului în cazul în care aceasta nu intră în tarifarea proiectului:   1. pe perioada de execuţie a lucrărilor;   b) pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2 Dirigenție de șantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Servicii/**  3.8.3 Coordonator în materie de securitate şi sănătate | **Coordonator în materie de securitate şi sănătate** - conform Hotărârii Guvernului nr. 300/2006, cu modificările şi completările ulterioare |
| **Lucrări/**  4.1 Construcții și instalații | Construcții și instalații | - | Se cuprind cheltuielile aferente execuţiei următoarelor obiecte cuprinse în obiectivul de investiţie:  Reabilitarea termică a elementelor de anvelopă a clădirii:   1. izolarea termică a faţadei - parte vitrată, respectiv înlocuirea tâmplăriei exterioare existente, inclusiv a celei aferente accesului în clădire, cu tâmplărie termoizolantă cu performanță ridicată, înlocuirea tâmplăriei interioare: uși de acces și ferestre către spațiile neîncălzite sau insuficient încălzite dacă este cazul; 2. izolarea termică a faţadei - parte opacă, respectiv termoizolarea pereților exteriori, inclusiv termohidroizolarea terasei sau termoizolarea planşeului peste ultimul nivel cu sisteme termoizolante în cazul existenţei şarpantei, inclusiv refacerea sistemului de colectare şi evacuare a apelor meteorice de la nivelul acoperişului tip terasă; 3. închiderea balcoanelor și/sau a logiilor cu tâmplărie termoizolantă, inclusiv termoizolarea parapeților acestora; 4. izolarea termică a planşeului peste sol/subsol neîncălzit; 5. izolarea termică a pereților care formează anvelopa clădirii ce delimitează spațiul încălzit de alte spații comune neîncălzite; 6. Îmbunătățirea/modernizarea sistemelor tehnice ale clădirii: 7. lucrări de instalare/ reabilitare/ modernizare a sistemelor de ventilare centralizată cu minim 75% recuperare de căldură, în vederea asigurării calității aerului interior, soluții de ventilare naturală sau mecanică prin introducerea dispozitivelor/fantelor/grilelor pentru aerisirea controlată a spațiilor ocupate și evitarea apariției condensului pe elementele de anvelopă; 8. refacerea canalelor de ventilaţie din apartamente în scopul menţinerii/realizării ventilării naturale a spaţiilor ocupate, în cazul în care acestea au fost înfundate/blocate; 9. reabilitarea/ modernizarea/ instalarea instalaţiei de distribuţie centralizată a agentului termic – încălzire şi apă caldă de consum, din interiorul apartamentelor, inclusiv înlocuirea/dotarea cu calorifere și montarea echipamentelor de măsurare individuală a consumurilor de energie atât pentru încălzire cât şi pentru apă caldă de consum; 10. achiziționarea și instalarea la nivel de clădire rezidențială multifamilială de sisteme centralizate de încălzire cu eficiență ridicată și funcționare electrică sau pe gaz[[4]](#footnote-4), în scopul reducerii consumurilor energetice din surse convenţionale şi a emisiilor de gaze cu efect de seră, în situația în care la nivelul localității urbane nu există sistem centralizat de termoficare; 11. pentru partea comună a clădirii tip bloc de locuinţe reabilitarea/modernizarea instalaţiei de distribuţie a agentului termic - încălzire şi apă caldă de consum, prin montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor termice şi de agent termic/apă caldă şi al creșterii eficienței energetice; 12. lucrări de reabilitare/modernizare a instalațiilor de iluminat, înlocuirea circuitelor electrice deteriorate sau subdimensionate – pentru părțile comune, înlocuirea corpurilor de iluminat cu corpuri de iluminat cu LED, senzori de mișcare etc; 13. sisteme de management energetic integrat pentru clădiri, inclusiv pregătirea clădirilor pentru soluții inteligente; 14. sisteme de umbrire pentru sezonul cald, cu reglare manuală sau cu reglare automată inteligentă; |
| **Lucrări/**  Cheltuieli conexe investiției  de bază  **Echipamente/**  **Dotări/**  **Active corporale**  Cheltuieli conexe investiției  de bază | Cheltuieli  conexe  investiției  de bază | Maxim 15% din valoarea totală eligibilă | Se includ cheltuielile aferente măsurilor conexe de tipul investițiilor complementare necesare pentru asigurarea funcționalității investiției:   1. crearea de facilități/adaptarea infrastructurii pentru persoanele cu dizabilități, ca de exemplu: rampe de acces, ascensoare, platforme mobile, sisteme de ghidaj și orientare, sisteme de avertizare luminoasă, covoare tactile etc sau alte măsuri suplimentare de dezvoltare durabilă. Acest tip de măsuri conexe sunt obligatorii. 2. refacerea trotuarelor de protecţie, în scopul eliminării infiltraţiilor la infrastructura blocului de locuinţe; 3. reabilitarea/construirea acoperişului de tip şarpantă, inclusiv a sistemului de colectare şi evacuare a apelor meteorice la nivelul învelitoarei tip şarpantă; 4. demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie; 5. refacerea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii; 6. refacerea finisajelor interioare afectate de măsurile de eficientizare energetică în zonele de intervenție, inclusiv șpaleții interiori; 7. reabilitarea/ modernizarea lifturilor prin înlocuirea mecanismelor de acționare electrică a ascensoarelor de persoane, precum și reabilitarea/ modernizarea componentelor mecanice, a cabinei/ușilor de acces, a sistemului de tracțiune, cutiilor de comandă, troliilor, după caz, cum sunt prevăzute în raportul tehnic de specialitate; 8. reabilitarea/ modernizarea instalaţiei de distribuţie a apei reci şi/sau a colectoarelor de canalizare menajeră şi/sau pluvială din subsolul blocului de locuinţe până la căminul de branşament/de racord, după caz; 9. realizarea lucrărilor de branșare/rebranşare a blocului de locuinţe la sistemul centralizat de producere şi furnizare a energiei termice; 10. intervenții la structura blocului în cazul în care acestea rezultă că sunt necesare din raportul de expertiză tehnică al blocului.   Notă: Cheltuielile conexe se pot regăsi în cadrul Devizului general pe una sau mai multe din următoarele linii: 1.2, 1.3, 1.4, 2, 4.1, 4.2, 4.3, 4.4, 4.5 și 4.6. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora, respectiv:   1. cheltuieli pentru activitățile de montare a echipamentelor aferente sistemelor de ventilare centralizată cu minim 75% recuperare de căldură, în vederea asigurării calității aerului interior, soluții de ventilare naturală sau mecanică prin introducerea dispozitivelor/ fantelor/ grilelor pentru aerisirea controlată a spațiilor ocupate și evitarea apariției condensului pe elementele de anvelopă; 2. cheltuieli pentru activitățile de montare a echipamentelor aferente instalaţiei de distribuţie centralizată a agentului termic – încălzire şi apă caldă de consum, din interiorul apartamentelor, inclusiv înlocuirea/dotarea cu calorifere și montarea echipamentelor de măsurare individuală a consumurilor de energie atât pentru încălzire cât şi pentru apă caldă de consum; 3. cheltuieli pentru activitățile de montare, la nivel de clădire rezidențială multifamilială, a echipamentelor aferente sistemelor centralizate de încălzire cu eficiență ridicată și funcționare electrică sau pe gaz, în scopul reducerii consumurilor energetice din surse convenţionale şi a emisiilor de gaze cu efect de seră, în situația în care la nivelul localității urbane nu există sistem centralizat de termoficare; 4. cheltuieli pentru activitățile de montare, pentru partea comună a clădirii tip bloc de locuinţe, a echipamentelor aferente instalaţiei de distribuţie a agentului termic - încălzire şi apă caldă de consum, prin montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor termice şi de agent termic/apă caldă şi al creşterii eficienţei energetice; 5. cheltuieli pentru activitățile de montare a echipamentelor aferente instalațiilor de iluminat pentru părțile comune, corpuri de iluminat cu LED, senzori de mișcare etc; 6. cheltuieli pentru activitățile de montare a echipamentelor aferente sistemelor de management energetic integrat pentru clădiri; 7. cheltuieli pentru activitățile de montare a echipamentelor aferente sistemelor de umbrire pentru sezonul cald, cu reglare manuală sau cu reglare automată inteligentă.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, care necesită montaj, respectiv:   1. cheltuieli pentru activitățile de achiziționare a echipamentelor aferente sistemelor de ventilare centralizată cu minim 75% recuperare de căldură, în vederea asigurării calității aerului interior, soluții de ventilare naturală sau mecanică prin introducerea dispozitivelor/ fantelor/ grilelor pentru aerisirea controlată a spațiilor ocupate și evitarea apariției condensului pe elementele de anvelopă; 2. cheltuieli pentru activitățile de achiziționare a echipamentelor aferente instalaţiei de distribuţie centralizată a agentului termic – încălzire şi apă caldă de consum, din interiorul apartamentelor, inclusiv înlocuirea/dotarea cu calorifere și montarea echipamentelor de măsurare individuală a consumurilor de energie atât pentru încălzire cât şi pentru apă caldă de consum; 3. cheltuieli pentru activitățile de achiziționare, la nivel de clădire rezidențială multifamilială a echipamentelor aferente sistemelor centralizate de încălzire cu eficiență ridicată și funcționare electrică sau pe gaz, în scopul reducerii consumurilor energetice din surse convenţionale şi a emisiilor de gaze cu efect de seră, în situația în care la nivelul localității urbane nu există sistem centralizat de termoficare; 4. cheltuieli pentru activitățile de achiziționare, pentru partea comună a clădirii tip bloc de locuinţe, a echipamentelor aferente instalaţiei de distribuţie a agentului termic - încălzire şi apă caldă de consum, robinete cu cap termostatic la radiatoare; 5. cheltuieli pentru activitățile de achiziționare a echipamentelor aferente instalațiilor de iluminat pentru părțile comune, corpuri de iluminat cu LED, senzori de mișcare etc; 6. cheltuieli pentru activitățile de achiziționare a echipamentelor aferente sistemelor de management energetic integrat pentru clădiri; 7. cheltuieli pentru activitățile de achiziționare a echipamentelor aferente sistemelor de umbrire pentru sezonul cald, cu reglare manuală sau cu reglare automată inteligentă.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF.  Corespunde cu linia 4.3.1 Utilaje, echipamente tehnologice și funcționale care necesită montaj din Anexa 21\_Macheta financiară. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | Maxim 10% din valoarea totală eligibilă | Cheltuieli pentru achiziționarea și instalarea surselor regenerabile de producere de energie în măsura în care sunt concepute și dimensionate pentru părțile comune ale clădirii, de exemplu: instalații cu panouri solare fotovoltaice.  Notă!  Corespunde cu linia 4.3.2 Cheltuieli pentru activitățile de achiziționare surse regenerabile de producere de energie din Anexa 21\_Macheta financiară. |
| **Echipamente/**  **Dotări/**  **Active corporale/**  4.4 Utilaje, echipamente tehnologice și funcționale care  nu necesită montaj | Utilaje, echipamente tehnologice și funcționale care nu necesită montaj | - | Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/**  **Dotări/**  **Active corporale/**  4.5 Dotări | Dotări | - | Se includ cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **CHELTUIELI CU ACTIVE**  **NECORPORALE**  4.6 Active  necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate, inclusiv elemente de digitalizare în sistemele de management energetic integrat pentru clădiri, sisteme de umbrire pentru sezonul cald etc.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Includ lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe  organizării de șantier | Cheltuieli conexe organizării de șantier | - | Includ cheltuielile conexe organizării de șantier. |
| **Lucrări/**  5.3 Cheltuieli diverse și neprevăzute | Cheltuieli diverse și neprevăzute | Maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Cheltuieli sub formă de rate forfetare**  Cheltuieli sub formă de rată forfetară | Costuri indirecte | Maxim 7 % din **valoarea eligibilă a costurilor directe** definite în conformitate cu prevederile capitolului 5.3.4 și 5.3.5. din GSF | **Comisioane, cote, taxe**:   1. Cota aferentă Inspectoratului de Stat în Construcţii pentru controlul calităţii lucrărilor de construcţii; 2. Cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. Cota aferentă Casei Sociale a Constructorilor; 4. Taxe pentru acorduri, avize conforme şi autorizaţia de construire/desfiinţare. |
| **Cheltuieli de informare și publicitate:**   1. **Cheltuieli necesare pentru realizarea activităților de comunicare și vizibilitate** menționate în GSF la capitolul 3.21 și detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare. 2. **Cheltuieli aferente activităților de promovare a măsurilor de eficiență energetică:** Se cuprind cheltuieli necesare pentru realizarea activităților de promovare a măsurilor de eficiență energetică în scopul reducerii consumului de energie și a emisiilor de CO2, menționate la capitolul 5.2.2, litera B, punctul ii din GSF. **Măsurile de acest tip sunt obligatorii**. |
| **Consultanța/Managementul de proiect** pentru obiectivul de investiții:   1. Plata serviciilor de consultanţă la elaborarea cererii de finanțare și a tuturor studiilor necesare întocmirii acesteia; 2. Plata serviciilor de consultanţă în domeniul managementului de proiect pentru obiectivul de investiţii; 3. Plata serviciilor de consultanţă/ asistenţă juridică pentru elaborarea documentaţiei de atribuire şi/sau derularea procedurilor de atribuire a contractelor de achiziţie publică, dacă este cazul. |
| **Audit financiar extern** |

**B. Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin. (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile prevăzute la art. 64 din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile cu achiziționarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004, indiferent de domeniul de activitate al solicitantului ori de domeniul de activitate în care se dorește realizarea investiției propuse prin proiect; |
| * cheltuieli aferente intervențiilor asupra unor componente amplasate în centrul istoric al localității, într-o zonă de protecţie a monumentelor istorice şi/sau într-o zonă construită protejată aprobată potrivit legii, pentru care NU este emis avizul Ministerului Culturii sau a structurilor deconcentrate ale acestuia cu privire la lucrările de eficientizare energetică; |
| * cheltuielile care sunt realizate ulterior perioadei maxime de implementare, detaliate la capitolul 5.6 Durata proiectului, în cadrul căreia se pot deconta cheltuieli; |
| * costuri operaţionale, de funcționare, de testare și întreținere a obiectivelor finanțate prin proiect; |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuielile pentru achiziționarea de imobile – clădiri; |
| * cheltuielile pentru procurarea de bunuri care, conform legii, intră în categoria obiectelor de inventar; |
| * cheltuieli cu materialele consumabile; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităților/obiectivelor/activităților sprijinite prin Intervenția regională; |
| * cheltuieli aferente proiectelor care propun lucrări de întreținere, reparații[[5]](#footnote-5) și mentenanță; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor; |
| * cheltuieli aferente intervențiilor asupra blocurilor care sunt clasate/în curs de clasare ca monument istoric aflat în patrimoniul UNESCO, în patrimoniul cultural național, respectiv în patrimoniul cultural local din mediul urban; |
| * cheltuieli aferente intervențiilor asupra blocurilor care sunt încadrate în clasele de risc seismic I și II conform reglementărilor tehnice în vigoare; |
| * cheltuieli aferente intervențiilor asupra blocurilor situate în mediul rural; |
| * cheltuieli aferente intervențiilor asupra blocurilor de locuinţe cu destinaţie spaţiu de locuit aflate exclusiv în proprietatea unui unic proprietar, inclusiv a solicitantului de finanțare; |
| * cheltuieli aferente intervențiilor asupra blocurilor de locuințe sociale; |
| * cheltuieli aferente apartamentelor cu destinaţie de locuinţă (inclusiv apartamentele declarate la ONRC ca sedii sociale de firma, unde nu se desfășoară activitate economică) aflate în proprietatea persoanelor juridice(IMM, ONG, alți operatori economici), a Solicitantului de finanțare sau a autorităţilor şi instituţiilor publice; |
| * cheltuieli aferente investițiilor asupra apartamentelor cu destinaţie de spaţii comerciale sau spaţii cu altă destinaţie decât cea de locuinţă, aflate în proprietatea persoanelor fizice, a persoanelor juridice (IMM, ONG, alți operatori economici), a Solicitantului de finanțare sau a autorităţilor şi instituţiilor publice; |
| * cheltuieli aferente investițiilor asupra spaţiilor comerciale/spațiilor cu altă destinație decât cea de locuință din construcția blocului, aflate la parter sau mezanin indiferent de proprietarul acestora (persoane fizice, persoane juridice, solicitantul de finanțare sau autorităţi şi instituţii publice); |
| * cheltuieli privind repararea/înlocuirea cazanului și/sau a arzătorului din centrala termică proprie a clădirii; |
| * cheltuielile aferente proiectelor  sau obiectivelor care au făcut parte din cadrul unor proiecte pentru care a fost semnat un contract de finanțare anterior, pentru care nu a fost realizată recepția finală și/sau pentru care a fost reziliat contractul de finanțare din Programul Operațional Regional 2014-2020; |
| * cheltuieli aferente investițiilor pentru construirea de corpuri noi/extindere; |
| * cheltuielile aferente proiectelor, inclusiv obiectelor de investiții care intră sub incidenţa ajutorului de stat definit conform prevederilor art. 107, alin. (1) din Tratatul privind funcționarea Uniunii Europene (TFUE); |
| * cheltuieli aferente marjei de buget, cap. 7.1 din Devizul general; |
| * cheltuieli pentru constituirea rezervei de implementare pentru ajustarea de preţ, cap. 7.2 din Devizul general; |
| * cheltuieli aferente demolării lucrărilor efectuate după construcția blocului, care necesitau autorizație de construire însă au fost realizate neautorizat; |
| * cheltuieli aferente înlocuirii sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase cu altele de acelasi tip, cu excepția cazului în care acestea sunt înlocuite cu sisteme de încălzire cu ardere pe bază de gaz; |
| * cheltuieli aferente înlocuirii sistemelor de încălzire pe bază de biomasă cu alte sisteme de încălzire; |
| * cheltuieli aferente instalării de sisteme de încălzire pe bază de biomasă/înlocuirii oricăror sisteme de încălzire cu sisteme de încălzire pe bază de biomasă; |
| * cheltuieli aferente instalării de sisteme de încălzire cu ardere pe bază de gaz/înlocuirii sistemelor de încălzire cu ardere pe bază de gaz cu altele de același tip. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea cheltuielii eligibile, respectiv cu denumirea din Devizul General aprobat prin HG 907/2016, acolo unde se aplică [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)
4. Exclusiv în cazul înlocuirii sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase cu sisteme de încălzire cu ardere pe bază de gaz. [↑](#footnote-ref-4)
5. Lucrări de reparații: reprezintă refacerea sau înlocuirea de elemente, detalii sau părți de construcții și instalații ieșite din uz, ca urmare a exploatării normale sau acțiunii agenților de mediu, conform GE 032-97-Normativ privind executarea lucrărilor de întreținere și reparații la clădiri și construcții speciale [↑](#footnote-ref-5)