**Anexa 1\_Instrucțiuni completare formular cerere de finanțare**

Acest document reprezintă un îndrumar pentru completarea în sistemul informatic MySMIS2021/SMIS2021+ a unei cereri de finanțare pentru apelul de proiecte dedicat **Intervenției Regionale 3.1A – Eficiență energetică în clădiri rezidențiale,** în cadrul Programului Regional Vest 2021-2027.

Aici sunt descrise secțiunile cererii de finanțare, aplicabile acestui apel, ce trebuie completate în sistemul informatic MySMIS2021/SMIS2021+. Sunt incluse instrucțiuni, recomandări și explicații pentru completarea corectă a datelor solicitate.

Pentru crearea unui cont de utilizator, identificarea electronică și crearea unei entități juridice, completarea funcțiilor din cererea de finanțare, utilizarea semnăturii digitale, vă rugăm să consultați inclusiv **manualele și tutorialele** privind utilizarea sistemului informatic MySMIS2021/SMIS2021+, disponibile la link-ul <https://www.fonduri-ue.ro/mysmis-2021>. Mai multe informații puteți accesa la secțiunea de întrebări frecvente, colectate în cadrul aplicației de Helpdesk, disponibilă la link-ul [https://www.fonduri-ue.ro/hds-faq#MySMIS%202021](https://www.fonduri-ue.ro/hds-faq" \l "MySMIS%202021).

|  |
| --- |
| **Atenție!**  În modul **Înscriere entitate juridică** la câmpul **Departament se va completa „- -„.** |



După crearea unui cont de utilizator și identificarea unei entități juridice (i.e. solicitantul), puteți selecta, dintre apelurile deschise în cadrul diferitelor programe regionale, apelul de proiecte aferent **Intervenției Regionale 3.1A – Eficiență energetică în clădiri rezidențiale** în cadrul Programului Regional Vest 2021-2027.

Înainte de a începe completarea cererii de finanțare, vă recomandăm să citiți cu atenție:

1. prevederile din ghidul solicitantului de finanțare aferent acestui apel și să vă asigurați că ați înțeles toate condițiile de accesare a finanțării;
2. instrucţiunile, recomandările şi explicaţiile incluse în acest document și în documentele disponibile pe <https://www.fonduri-ue.ro/mysmis-2021>. Nerespectarea acestora conduce la respingerea cererii de finanțare pentru neconformitate administrativă și neeligibilitate sau depunctarea proiectului în etapa de evaluare tehnică și financiară.

Toate documentele încărcate în sistemul informatic MySMIS2021/SMIS2021+ trebuie să fie asumate prin semnarea cu un certificat digital calificat deținut de utilizator, cu respectarea prevederilor din ghidul solicitantului de finanțare.

Sistemul informatic MySMIS2021/SMIS2021+ permite atașarea, la anumite secțiuni, a unor documente la cererea de finanțare, prin încărcarea fișierelor ce conțin aceste documente.

Conform prevederilor din ghidul solicitantului de finanțare, **este obligatorie anexarea documentelor enumerate la capitolele 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării**.

Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant), în copie format .pdf sub semnătură electronică extinsă certificată a reprezentantului legal al solicitantului/persoanei împuternicite. Documentele anexate vor fi scanate integral, denumite corespunzător, ușor de identificat și lizibile.

Anexele la ghidul solicitantului de finanțare sunt fie un formular standard care trebuie respectat, fie un formular recomandat.

|  |
| --- |
| **Atenție!**  În cazul în care, la momentul depunerii cererii de finanțare, nu a fost încărcată **documentația tehnico-economică – Proiect tehnic** cererea de finanțare se respinge fără posibilitatea de a se solicita clarificări. |

Documentele încărcate în sistemul informatic MySMIS2021/SMIS2021+, ca parte integrantă a documentaţiei cererii de finanţare, trebuie să fie lizibile, ușor de identificat, denumite corespunzător şi complete. Se recomandă scanarea planşelor, schiţelor, tabelelor de dimensiuni mari, la o rezoluţie adecvată pentru a asigura lizibilitatea.

Anexele cererii de finanțare se vor încărca în sistemul informatic MySMIS2021/SMIS2021+ conform instrucțiunilor din tabelul următor:

|  |  |  |
| --- | --- | --- |
| **Secțiune Cerere de finanțare** | **Denumire document anexă la Cererea de finanțare** | **Denumire document la încărcare în MySMIS2021/SMIS2021+** |
| Solicitant | Documente statutare ale solicitantului: |  |
| Ordinul Prefectului privind constatarea îndeplinirii condițiilor legale de constituire a consiliului local | OPCL\_denumire municipiu/oras (de ex., OPCL\_Deta) |
| Proces verbal de ședință privind ceremonia de constituire a consiliului local | PVCCL\_denumire municipiu/oras |
| Încheierile instanței de judecată pentru validarea mandatelor consilierilor locali supleanți | VMCLS\_denumire municipiu/oras |
| Solicitant | Documentul privind identificarea reprezentantului legal al solicitantului de finanțare | CI\_nume reprezentant legal |
| Solicitant | Documentul doveditor a calității de reprezentant legal pentru solicitantul de finanțare: |  |
| Încheierea civilă de validare a alegerii primarului | IVP\_denumire municipiu/oras |
| Solicitant | Împuternicire expresă / mandat special în formă autentică pentru semnarea cererii de finanțare, a anexelor la acestea și/sau a contractului de finanțare:   * Hotărâre de consiliu local/județean, * Dispoziție a reprezentantului legal, * Procură notarială etc. | HCL\_denumire municipiu/oras/nr\_an\_imputernicire  DRL\_denumire solicitant / an\_imputernicire  Procura notariala\_imputernicire etc. |
| Documentul privind identificarea împuternicitului reprezentantului legal al solicitantului de finanțare | CI\_nume imputernicit |
| Solicitant | Documente justificative care atestă vechimea imobilului - pentru fiecare componentă. | DJ\_an\_construire\_C1  DJ\_an\_construire\_C2  …… |
| Solicitant | Certificatul de atestare fiscală, referitor la obligațiile de plată la bugetul local | CAF\_BL\_denumire municipiu/ oras |
| Solicitant | Certificat de atestare fiscală emis de organul fiscal din care să rezulte că nu are datorii scadente neachitate la termen sau neeșalonate la bugetul de stat | CAF\_BS\_ denumire municipiu/ oras |
| Solicitant | Certificat de cazier fiscal | Cazier fiscal\_ denumire municipiu/ oras |
| Solicitant | Formularul bugetar "Fişa proiectului propus la finanţare în cadrul programelor aferente Politicii de coeziune a Uniunii Europene" | Formular bugetar\_Fisa proiect |
| Solicitant | Formularul nr. 1 - Fişă de fundamentare | Formular nr. 1\_Fisa fundamentare |
| Solicitant | Hotărârea Consiliului Local de aprobare a proiectului | HCL\_denumire municipiu/oras aprobare proiect |
| Solicitant | Anexa 20A\_Situatie centralizatoare beneficiari reali ai finanțării | Anexa 20A\_Situatie centralizatoare beneficiari reali |
| Solicitant | Anexa 20B\_Declaratie beneficiari reali | Anexa 20B\_Declaratie beneficiari reali |
| Solicitant | Anexa 30\_Declarația proiectantului, privind conformitatea/neconfomitatea cu soluția tehnică a lucrărilor de reabilitare energetică parțială efectuate după construcția blocului | DP\_C1  DP\_C2  ... |
| Solicitant | Documentația tehnico-economică - parte scrisă și parte desenată - faza Proiect Tehnic - pentru fiecare componentă. | DTE\_PT\_C1  DTE\_PT\_C2  .... |
| Solicitant | Raport de audit energetic - pentru fiecare componentă. | RAE\_C1  RAE\_C2  .... |
| Solicitant | Raport de specialitate pentru intervenții asupra lifturilor existente - pentru fiecare componentă/fiecare lift, în funcție de caz | RLift\_C1  RLift\_C2  .... |
| Solicitant | Expertiza tehnică - pentru fiecare componentă. | Expertiza tehnica\_C1  Expertiza tehnica\_C2  …. |
| Solicitant | Anexa 9\_Indicatori - pentru fiecare componentă.și centralizat pentru proiect | Anexa 9\_Indicatori\_C1  Anexa 9\_Indicatori\_C2  .....  Anexa 9\_proiect |
| Solicitant | Autorizație de construire | AC\_nr/an\_C1  AC\_nr/an\_C2  .... |
| Solicitant | Anexa 30\_Declarația proiectantului | DP\_C1  DP\_C2  ..... |
| Solicitant | Devizul general centralizator, dacă este cazul/ Devizul general pentru fiecare componentă/Devizul general actualizat la faza contract de execuție lucrări – pentru fiecare componentă | DG centralizator\_an  DG\_C1  DG\_C2  .....  DG\_lucrari\_C1  DG\_lucrari\_C2  ...... |
| Solicitant | Devizul aferent activității de bază – pentru fiecare componentă | Deviz activitate baza\_C1  Deviz activitate baza\_C2  .... |
| Solicitant | Devizele pe obiect – pentru fiecare componentă | F2\_nume obiect investitie\_lucrari eligibile\_C1  F2\_masuri conexe\_C1  F2\_nume obiect investitie\_lucrări neeligibile\_C1  F2\_nume obiect investitie\_lucrari eligibile\_C2  F2\_masuri conexe\_C2  F2\_nume obiect investitie\_lucrări neeligibile\_C2  ..... |
| Solicitant | Decizia etapei de încadrare a proiectului în procedura de evaluare a impactului asupra mediului / Clasarea notificării - pentru fiecare componentă | Decizie EIM\_C1 / Clasare EIM\_C1  Decizie EIM\_C2/ Clasare EIM\_C2  .... |
| Solicitant | Hotărârea Consiliului Local de aprobare a indicatorilor tehnico-economici și a documentației tehnico-economice – PT - pentru fiecare componentă sau pentru toate componentele cererii de finanțare | HCL\_nume municipiu/oras aprobare PT\_nr. componentă |
| Solicitant | Avizul Ministerului Culturii – pentru fiecare componentă, dacă este cazul | Aviz\_MC\_C1  Aviz\_MC\_C2  ..... |
| Solicitant | Plan de mentenanță a investiției – pentru fiecare componentă | PMI\_C1  PMI\_C2  ..... |
| Solicitant | Planul de măsuri din Strategia de dezvoltare economică, socială și de mediu a Văii Jiului - pentru solicitanții UAT membre ITI Valea Jiului | PM\_SDESMVJ |
| Solicitant | Lista proiectelor prioritare de Eficiență energetică a clădirilor rezidențialeaprobată prin Hotărâre a Asociației de Dezvoltare Teritorială Integrată Valea Jiului - pentru solicitanții UAT membre ITI Valea Jiului | Lista proiecte\_ADTIVJ |
| Solicitant | Hotărârea Asociației de Dezvoltare Teritorială Integrată Valea Jiului, de aprobare a listei | Hotarare ADTIVJ |
| Solicitant | Lista proiectelor prioritare din SIDU selectate de UAT | Lista proiecte\_SIDU |
| Solicitant | Hotărârea de Consiliu Local/ADI de aprobare a listei | HCL\_denumire municipiu/oras \_nr/an\_aprobare lista proiecte  Hotarare ADI\_denumire\_nr/an\_aprobare lista proiecte |
| Solicitant | Anexa Indicatori cu privire la execuția bugetului | IEB\_denumire municipiu/oras/judet |
| Solicitant | Anexa 21\_Macheta financiară | Anexa 21\_Macheta financiara |
| Solicitant | Calculul costului investițional (pentru apelurile competitive) – pentru fiecare componentă | Anexa 13\_Calcul CI\_C1  Anexa 13\_Calcul CI\_C2  … |
| Solicitant | Anunțul de participare în SEAP – pentru fiecare component pentru care este cazul | Anunt participare SEAP\_C1  Anunt participare SEAP\_C2  ..... |
| Solicitant | Anexa 19\_Tabel investiție componentă – pentru fiecare componentă | Anexa 19\_Tabel investitie\_C1  Anexa 19\_Tabel investitie\_C2  .... |
| Solicitant | Documente justificativepentru dovedirea acțiunilor de cooperare interregională/transfrontalieră/transnațională și/sau participarea activă la inițiative la nivel european în domeniul eficienței energetice a clădirilor rezidențiale | Cooperare\_tip document justificativ |
| Solicitant | Curriculum vitae | CV\_nume membru EIP |
| Fișe de post | FP\_nume membru EIP |
| Solicitant | Pentru proiectele pentru care au fost **demarate lucrările** înainte de depunerea cererii de finanțare se vor transmite următoarele documente, în funcție de caz: |  |
|  | Documentația tehnico-economică, faza PT și/sau alte documente justificative în baza cărora s-a semnat contractul | LD\_PT\_C1  LD\_PT\_C2  ....... |
|  | Autorizația/autorizațiile de construire emisă în scopul realizării investiției | LD\_AC\_C1  LD\_AC\_C2  ..... |
|  | Devizul general, inclusiv cel centralizator, dacă este cazul | LD\_DG\_C1  LD\_DG\_C2  ........  LD\_DG\_Centr |
|  | Devizul aferent activității de bază | LD\_DAB\_C1  LD\_DAB\_C2  ........ |
|  | Devizele pe obiect – pentru fiecare componentă | LD\_F2\_nume obiect investitie\_lucrari eligibile\_C1  LD\_F2\_masuri conexe\_C1  LD\_F2\_nume obiect investitie\_lucrări neeligibile\_C1  LD\_F2\_nume obiect investitie\_lucrari eligibile\_C2  LD\_F2\_masuri conexe\_C2  LD\_F2\_nume obiect investitie\_lucrări neeligibile\_C2  ..... |
|  | Ordinul de începere a lucrărilor de construcții pentru fiecare componentă pentru care au fost demarate lucrările | LD\_OI\_C1  LD\_OI\_C2  ........ |
|  | Devizele pe obiect din cadrul ofertei declarate câștigătoare, anexă la contractul de execuție lucrări pentru fiecare componentă pentru care au fost demarate lucrările | LD\_DO\_C1  LD\_DO\_C2  ......... |
|  | Dosarul/dosarele de achiziție/achiziții publice pentru contractele de execuție lucrări/servicii/achiziții de bunuri (dotări, echipamente, utilaje), aferente activității de bază a proiectului, încheiate înainte de depunerea cererii de finanțare | Conform Anexei 23\_Lista de documente aferente dosarului achizitiei |

**CEREREA DE FINANŢARE**

**Program:** Se generează automat de către sistemul informatic MySMIS2021/SMIS2021+

**Prioritate:** Se generează automat de către sistemul informatic MySMIS2021/SMIS2021+

**Obiectiv de politică:** Se generează automat de către sistemul informatic MySMIS2021/SMIS2021+

**Fond:** Se generează automat de către sistemul informatic MySMIS2021/SMIS2021+

**Obiectiv specific:** Se generează automat de către sistemul informatic MySMIS2021/SMIS2021+

**Cod Apel de proiecte:** Se generează automat de către sistemul informatic MySMIS2021/SMIS2021+

**Cod SMIS:** Se generează automat de către sistemul informatic MySMIS2021/SMIS2021+

**Denumire proiect**

**Conform art. 49 alin. (3) din Regulamentul (UE) 2021/1.060**

**Titlul proiectului** introdus de către utilizatorul care a adăugat proiectul.

**Codul SMIS** Se generează automat de către sistemul informatic MySMIS2021/SMIS2021+.

**Secţiunea: Solicitant**

**Secţiune obligatorie** - include date financiare, date entitate, finanţări anterioare, din care: finanţări complementare

Datele cu privire la identificarea **solicitantului, a reprezentantului legal și a sediului social** **sunt obligatorii și se completează la momentul definirii entității juridice.** Informațiile trebuie să fie corelate cu cele din documentele statutare ale solicitantului de finanțare și din documentul de identificare a reprezentantului legal al solicitantului.

Aceste informații sunt preluate în mod automat din meniul entității juridice. În cazul în care informațiile din meniul entității juridice au fost modificate după adăugarea unui proiect, la acționarea butonului  , informațiile se vor actualiza.



Date de identificare:

* **Denumire** - denumirea solicitantului
* Tip organizație:

Solicitanții care se încadrează în prevederile capitolului 5.1.2 Categorii de solicitanți eligibili din GSF vor selecta din nomenclatorulSolicitanților eligibili:

1. Unitate administrativ teritorială nivel municipiu reședință de județ;
2. Unitate administrativ teritorială nivel municipiu;
3. Unitate administrativ teritorială nivel oraș.

* Este întreprindere IMM: se generează automat „nu”
* Cod fiscal: se introduce Codul de Identificare Fiscală
* Nr. înregistrare: se introduce numărul de înregistrare
* Registru: se completează automat de către sistem ”Registrul autorităților publice”
* Cod CAEN principal – se selectează codul CAEN principal al entității, din lista derulantă, dacă este cazul
* Data înființării: se completează automat de către sistem
* Înregistrat în scopuri de TVA: se selectează „DA” sau „NU”
* Tip entitate: se va selecta ,,Entitate de drept public”.

**Reprezentantul legal al solicitantului:** este persoana care are dreptul, conform actelor constitutive, să reprezinte organizaţia şi să semneze în numele acesteia.Datele de identificare ale acestuia trebuie să corespundă cu documentul de identificare anexat cererii de finanțare.

**Sediul social: în câmpul Informații extra** se vor completa informațiile privind sediul social al solicitantului de finanțare: țară, județ, localitate, stradă, cod poștal, telefon și email.

**Structură grup:**

Acest câmp nu face obiectul prezentelor apeluri de proiecte.

**Conturi bancare**: se vor completa datele de identificare ale conturilor bancare ce se preconizează a fi utilizate în cadrul proiectului.

Sumele reprezentând prefinanţare şi rambursarea cheltuielilor eligibile efectuate se gestionează de către beneficiarii care au calitatea de instituţii publice, prin conturi de venituri bugetare ale bugetelor din care aceştia sunt finanţaţi, deschise la solicitarea acestora, la unităţile Trezoreriei Statului, pe codurile de identificare fiscală ale instituţiilor publice respective.



**Exerciții financiare**: se vor completa datele financiare aferente ultimului exercițiu financiar încheiat, anterior depunerii cererii de finanțare, în corelare cu informațiile din situațiile financiare depuse la ANAF.

**Asistență acordată anterior**: se vor completa informații privind proiectele finanțate anterior, similare și/sau complementare cu prezentul proiect.

Din proiectele introduse solicitantul are posibilitatea să selecteze proiectele care să apară în cadrul cererii de finantare depuse, respectiv selectează care sunt proiectele complementare cu proiectul depus.

|  |
| --- |
| **Atenție!**  În cadrul prezentei secțiuni solicitantul de finanțare va **completa în mod obligatoriu** informații privind proiectele complementare cu prezentul proiect, pentru care a primit finanțare prin POR 2014-2020, PR Vest 2021-2027 sau alte programe și/sau buget local/național, care sunt detaliate în cadrul cererii de finanțare, respectiv: PNRR, PDD, PTJ.  Aceste detalieri sunt necesare pentru evaluarea îndeplinirii criteriului 3. - Caracterul complementar al investiției este descris și justificat în cadrul cererii de finanțare și documentației tehnico-economice, din grila de evaluare tehnică și financiară. |



**Asistență solicitată:** se vor completa informații privind proiectele pentru care s-a solicitat finanțare, însă care se află în procesul de evaluare, selecție, contractare (nefiind emisă o decizie privind finanțarea). În această secțiune se vor include informații privind stadiul proiectelor și se va prezenta o scurtă descriere a acestora, a obiectivelor și a rezultatelor preconizate. Proiectele vor fi enumerate în ordinea descrescătoare în care acestea au fost depuse spre finanțare.



|  |
| --- |
| **Atenție!**  În cadrul prezentei secțiuni solicitantul de finanțare va completa în mod obligatoriu informații privind proiectele complementare cu prezentul proiect, propuse a fi realizate prin PR Vest 2021-2027 sau alte programe și/sau buget local/național, care sunt detaliate în cadrul cererii de finanțare, respectiv: PNRR, PDD, PTJ.  Aceste detalieri sunt necesare pentru evaluarea îndeplinirii sub-criteriului 3. - Caracterul complementar al investiției este descris și justificat în cadrul cererii de finanțare și documentației tehnico-economice, din grila de evaluare tehnică și financiară. |

**Secţiunea: Responsabil proiect/Persoana de contact**

Secţiune obligatorie



**Responsabil de proiect:** se completează cu datele persoanei responsabile din partea solicitantului cu implementarea prezentului proiect (managerul de proiect).

**Persoana de contact:** este persoana desemnată de solicitant să menţină contactul cu Autoritatea de Management în procesul de evaluare, selecție și contractare a Cererii de finanțare. Persoana de contact poate fi aceeași cu reprezentantul legal sau managerul de proiect.

**Secţiunea: Atribute proiect**

**Secţiune obligatorie**

Sebifează cu „DA” sau „NU”, după caz, pentru fiecare categorie enumerată mai jos:

**Proiect de importanță strategică**: Sebifează cu „NU”

**Proiectul figurează în tipul de acțiuni de importanță strategică**: Sebifează cu „NU”

**Proiect fazat:** Sebifează cu „NU”

**Sprijinul public va constitui ajutor de stat**: Sebifează cu „NU”

**Proiectul este în cadrul unei structuri „PPP”**: Sebifează cu „NU”

**Proiectul este generator de venit**: Sebifează cu „NU”.

**Proiectul este asociat cu site-ul Natura 2000**: Sebifează cu „DA” sau „NU”, după caz

**Contribuție la strategii de dezvoltare integrată teritorială (ITI)**:

* Se bifează cu „NU”, în cazul solicitanților UAT municipii și UAT orașe
* se bifează cu ,,DA”, în cazul solicitanților UAT municipii și UAT orașe din ITI Valea Jiului

**Proiectul este instrument financiar**: Sebifează cu „NU”

**Proiectul contribuie la îndeplinirea condițiilor favorizante**: Se bifează cu „DA”



**Secţiunea: Capacitate solicitant**

**Secţiune obligatorie**



**Sursa de cofinanțare:** se selectează după caz din nomenclator „Buget local” pentru UAT-uri.

**Categorie de beneficiar:** se selectează din nomenclator situația aplicabilă solicitantului de finanțare:

* Unitate administrativ teritorială nivel municipiu reședință de județ;
* Unitate administrativ teritorială nivel municipiu;
* Unitate administrativ teritorială nivel oraș.

**Calitatea entității în proiect:** se selectează din nomenclator „Solicitant”.

**Cod CAEN relevant:** se selectează, după caz, din nomenclator codul CAEN 8411 (UAT-uri).

**Capacitate administrativă/financiară/tehnică/juridică**



**Capacitatea administrativă**

Se va descrie capacitatea operaţională a solicitantului privind resursele umane necesare pentru implementarea proiectului și experiența relevantă a solicitantului în gestionarea fondurilor.

În cazul în care nu se contractează managementul proiectului, se va preciza numărul persoanelor implicate/avute în vedere pentru managementul proiectului, poziţia, atribuţiile şi rolul fiecărui membru din echipa de proiect, experienţa relevantă necesară pentru rolul propus în echipa de proiect.

Se recomandă ca echipa de implementare a proiectului să fie formată din persoane cu experiență și calificare necesare pentru implementarea proiectului. Se vor avea în vedere prevederile ghidului solicitantului de finanțare privind echipa de implementare a proiectului, condiții transpuse și în criteriile de evaluare tehnică și financiară.

**Capacitatea financiară**

Informațiile din secțiune sunt necesare pentru a confirma capacitatea financiară a solicitantului de finanțare, responsabil pentru implementarea proiectului, respectiv pentru a demonstra că acesta este în măsură să garanteze lichiditățile necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor.

În scopul evaluării capacităţii financiare se vor detalia următoarele elemente, pentru anul fiscal anterior depunerii cererii de finanțare, în corelare cu informațiile din Anexa Indicatori cu privire la execuția bugetului, respectiv:

* Autonomia financiară;
* Gradul de îndatorare;
* Disponibilitatea pentru investiții.

**Capacitatea tehnică**

Se vor completa informații despre resursele tehnice de care dispune solicitantul de finanțare.

**Capacitatea juridică**

Se vor completa informații despre resursele juridice de care dispune solicitantul de finanțare.

**Secţiunea: Localizare proiect**

**Secţiune obligatorie**

Se completează datele de identificare ale locației de implementare a proiectului



**Obiectiv specific:** se selectează din lista prestabilită obiectivul specific aferent apelurilor de proiecte: RSO2.1

**Fond UE**: se selectează FEDR

**Județ**: se selectează din lista derulantă județul în care se implementează proiectul.

|  |
| --- |
| **Atenție!**  Județul în care se implementează proiectul trebuie să fie unul din județele care formează Regiunea Vest: Arad, Caraș-Severin, Hunedoara sau Timiș. |


**Regiune:** se completează automat la selectarea județului.

**Localitate:** se selectează din lista derulantă localitatea în care se implementează proiectul.

|  |
| --- |
| **Atenție!**  Localitatea în care se implementează proiectul trebuie să fie situată în mediul urban din Regiunea Vest. |

**Informații localizare proiect:** se completează cu date privind adresa administrativă a locației de implementare al proiectului, precum și alte date relevante despre localizarea proiectului.

|  |
| --- |
| **Atenție!**  În cazul în care prin proiect se propun spre finanțare mai multe componente, se va adăuga un singur câmp în cadrul secțiunii **Localizare proiect** iar adresele componentelor vor fi detaliate în cadrul câmpului **Informații localizare proiect,** conform exemplului de mai jos. |



**Secţiunea: Obiective proiect**

**Secţiune obligatorie**



**Obiectivul general al proiectului/Scopul proiectului** – Se va prezenta și descrie, succint, obiectivul general al proiectului. Se va detalia modul în care proiectul contribuie la realizarea obiectivului specific al Intervenției regionale **3.1.A – Eficiență energetică în clădiri rezidențiale**.



**Obiectivele specifice ale proiectului** - Se completează succint, maximum 3 obiective specifice ale proiectului de investiție.

Atingerea tuturor obiectivelor specifice ar trebui să asigure realizarea obiectivului general al proiectului. Obiectivele trebuie să fie formulate clar, cuantificabile și în strânsă corelare cu activităţile şi rezultatele prevăzute a se realiza.

De regulă, obiectivele specifice sunt atinse ca urmare a realizării unei activităţi/set de activităţi din cadrul proiectului, în timp ce atingerea obiectivului general este o consecinţă a îndeplinirii obiectivelor specifice.

****

**Secţiunea: Justificare/Context/Relevanţă/Oportunitate şi contribuţia la obiectivul specific**

**Secţiune obligatorie**

**Justificare și context**:

Având în vedere numărul limitat de caractere, descrierile se vor face succint și la obiect și se vor evita descrierile cu caracter general care nu au legătură cu investiția propusă. Nu se vor prezenta detalii tehnice din cadrul PT, suprafețe, valori ale indicatorilor, etc, care vor fi incluse în cadrul secțiunii Descrierea investiției.

Se vor prezenta succint:

* date generale privind investiția propusă;
* modul în care proiectul relaţionează/se încadrează/răspunde unei strategii naţionale în domeniu;
* modul în care proiectul se corelează cu alte proiecte finanţate din fonduri publice/private în regiune/ judeţ;
* modul în care proiectul se încadrează în strategia națională/județeană sau locală de dezvoltare etc;
* justificarea necesității implementării proiectului, prin raportare la problemele și nevoile identificate;
* modalitatea în care investiția propusă se adresează problemelor identificate;
* caracterul complementar al proiectului cu proiecte selectate la secțiunea Solicitant care conduc la îmbunătățirea performanțelor energetice și reducerea emisiilor de gaze cu efect de seră în sectorul clădirilor rezidențiale, realizate și/sau propuse a fi realizate prin POR 2014-2020, PR Vest 2021-2027, buget local/național și/sau alte programe: PNRR[[1]](#footnote-1), PDD[[2]](#footnote-2) ,PTJ[[3]](#footnote-3), Programe transfrontaliere, transnaționale, interregionale, SUERD etc.;
* realizarea de acțiuni de cooperare interregională/transfrontalieră/transnațională și/sau participarea activă la inițiative la nivel european în domeniul eficienței energetice a clădirilor rezidențiale;
* caracterul integrat al proiectului cu:
* alte proiecte din lista de proiecte prioritare SIDU, aferente OP 2, OP 4 și/sau OP 5 finanțate prin PR Vest, aflate în implementare/în evaluare/ce urmează a fi depuse la finanţare/finalizate;
* proiecte finanțate din alte fonduri ESI sau din alte surse de finanțare, inclusiv POR 2014-2020;
* detalii referitoare la proiectul depus la altă entitate finanțatoare, dacă este cazul, în conformitate cu prevederile capitolului 5 din ghidul solicitantului de finanțare:
  + titlul proiectului,
  + programul în cadrul căruia a fost depus,
  + Autoritatea de Management/Organismul care gestionează programul,
  + codul SMIS, dacă a fost depus prin sistemul informatic MySMIS2021/SMIS2021+,
  + stadiul proiectului la momentul depunerii cererii de finanțare în cadrul PR Vest.



**Relevanță:**

* Se va detalia relevanța proiectului în contextul economic, social, demografic.
* Se vor menționa principalele strategii relevante, dacă este cazul.



**Secţiunea: Caracter durabil al proiectului**

**Secţiune obligatorie**

Având în vedere numărul limitat de caractere, descrierile se vor face succint și la obiect și se vor evita descrierile cu caracter general care nu au legătură cu investiția propusă. Se vor completa informații privind:

* rezultatele urmărite;
* acordurile instituționale relevante cu părţi terţe pentru implementarea proiectului şi exploatarea cu succes a facilităţilor, dacă este cazul;
* modul în care va fi gestionată infrastructura după încheierea proiectului, în corelare cu informațiile din planul de mentenanță;
* transferabilitatea rezultatelor, dacă este cazul;
* exploatarea infrastructurii, dacă este cazul.



**Secţiunea: Riscuri**

**Secţiune obligatorie**

Se vor descrie tipurile de riscuri care au fost identificate, cu care se poate confrunta solicitantul de finanțare în etapa de implementare sau de durabilitate: riscuri tehnice, financiare, instituționale, legale etc.



Se vor enumera riscurile ce pot afecta implementarea proiectului în condițiile prevăzute (activități, rezultate, obiective, buget, plan de achiziții, etc) și măsurile de atenuare a acestora.

Risc identificat - Se va completa fiecare risc identificat pentru implementarea proiectului.

Măsuri de atenuare a riscului - Se vor descrie măsurile de diminuare/remediere (cu precizarea impactului pentru fiecare risc identificat – semnificativ/mediu/mic).



**Secţiunea: Grup ţintă**

**Secţiune specifică apelului de proiecte**

Se vor enumera categoriile de entități (persoane fizice, persoane juridice) care vor beneficia ca urmare a implementării și funcționării investiției ce face obiectul cererii de finanțare.

Se vor identifica beneficiarii direcți, respectiv indirecți și beneficiile acestora, ca urmare a realizării investiției. Informațiile vor fi corelate cu secțiunile relevante din documentația tehnico-economică.



Se vor indica și cuantifica grupurile/entităţile care vor beneficia de rezultatele proiectului, direct sau indirect, în corelare cu datele fundamentate prin documentația tehnico - economică anexată.

**Secţiunea: Principii orizontale**

**Secţiune obligatorie**

Având în vedere numărul limitat de caractere, descrierile se vor face succint și la obiect și se vor evita descrierile cu caracter general care nu au legătură cu investiția propusă.

Se completează următoarele câmpuri: Egalitate de șanse, Dezvoltare durabilă, Imunizarea la schimbările climatice, Principiul DNSH.

Pentru completarea secțiunii se vor consulta următoarele anexe la Ghidul solicitantului de finanțare:

* **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH)**
* **Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitate pentru persoanele cu dizabilități**.

**Câmpul Egalitate de șanse**

Beneficiarii care solicită sprijin nerambursabil au obligația de a respecta aspectele legate de egalitatea de șanse, nediscriminare și accesibilitatea pentru persoanele cu dizabilități conform legislației naționale și europene în vigoare începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, pe perioada de raportare și verificare finală a proiectului, precum și pe perioada de durabilitate a contractului de finanțare.

Se vor avea în vedere recomandările din „Ghidul de bune practici Abordarea principiilor privind egalitatea de șanse, accesibilitatea, nediscriminarea și incluziunea la nivelul proiectelor finanțate prin Programul Regional Vest 2021-2027” și Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitatea pentru persoanele cu dizabilități.



1. **Egalitate de gen**

Se va prezenta modul în care principiile privind egalitatea de gen au fost integrate în elaborarea cererii de finanțare, în implementarea proiectului și în perioada de durabilitate a contractului de finanțare.

Respectarea principiului egalității de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate.

Se vor prezenta, după caz, acele măsuri specifice prin care se asigură respectarea legislației naționale și europene în vigoare în domeniul egalității de gen.

Se va prezenta modul în care beneficiarul va asigura egalitatea de șanse și de tratament între angajați, femei şi bărbați, în cadrul relațiilor de muncă de orice fel.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc măsurile propuse de solicitant și care vizează principiul egalității de șanse.

1. **Nediscriminare**

Pentru a asigura respectarea principiului nediscriminării, proiectul trebuie să ofere o descriere a modului în care activităţile desfăşurate se supun reglementărilor care interzic discriminarea.

Se va prezenta modul în care beneficiarul va asigura condițiile pentru prevenirea oricărei forme de discriminare în implementarea proiectului, pe perioada de raportare și verificare finală a proiectului și în perioada de durabilitate a contractului de finanțare.

Prin discriminare se înţelege „orice deosebire, excludere, restricţie sau preferinţă, pe bază de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice” (Ordonanța de Guvern nr. 137/2000 privind prevenirea și sancționarea tuturor formelor de discriminare, Art. 2.1).

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc măsurile propuse de solicitant și care vizează principiul nediscriminării.

1. **Accesibilitate pentru persoane cu dizabilități**

Conceptul de accesibilitate este definit în „O Uniune a egalității: Strategia privind drepturile persoanelor cu handicap (2021-2030)” ca ,,un factor favorizant al drepturilor, al autonomiei și al egalității. Accesul la mediile construite și virtuale, la tehnologia informației și comunicațiilor (TIC), la bunuri și servicii, inclusiv la transport și infrastructură, este un factor favorizant al drepturilor și o condiție prealabilă pentru participarea deplină a persoanelor cu handicap în condiții egale cu ceilalți“.

Se va prezenta, pentru fiecare componentă, modul în care solicitantul va asigura accesibilitatea la mediul fizic, transport, informaţie şi mijloace de comunicare, inclusiv la tehnologiile şi sistemele informatice şi de comunicaţii, precum şi la alte facilităţi şi servicii deschise sau furnizate publicului, în conformitate cu prevederile art. 9 din Convenția ONU privind drepturile persoanelor cu dizabilități.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc măsurile propuse de solicitant și care vizează principiul accesibilității.

1. **Schimbări demografice**

Nu este obligatorie completarea acestui câmp.

**Câmpul Dezvoltare Durabilă**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

1. **Poluatorul plătește**

Solicitantul va prezenta succint cum propunerea de proiect nu prejudiciază în mod semnificativ factorii de mediu (aer, apa , sol).

Se va prezenta modul în care se previne poluarea în cazul în care activitatea respectivă ar duce la o creștere semnificativă a emisiilor de poluanți în aer, apă sau sol. Utilizarea materialelor de construcții și a echipamentelor care conduc la reducerea zgomotului, a prafului și a emisiilor poluante în timpul lucrărilor.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc informațiile.

1. **Protecţia biodiversităţii**

Solicitantul va prezenta dacă locația de implementare a proiectului propus se încadrează într-o arie naturală protejată de interes național, inclusiv a celor de interes comunitar incluse în Rețeaua Natura 2000 și dacă proiectul prejudiciază în mod semnificativ habitatele și speciile pentru care a fost declarată aria protejată.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc informațiile relevante pentru această secțiune.

1. **Utilizarea eficientă a resurselor**

Solicitantul va prezenta:

* modul de utilizare a materialelor  de construcții termoizolante sau materialelor  de construcții reciclate, recuperate cu emisii scăzute de carbon, utilizarea de echipamente eficiente energetic, utilizarea de surse de energie regenerabilă, după caz.
* integrarea eficienței energetice în conceperea proiectului (de exemplu includerea de elemente precum izolația, ventilația pasivă și utilizarea  becurile cu consum redus de energie, senzori de miscare, utilizarea energiei solare).

Se va specifica dacă pentru componenta/componentele inclusă/incluse în proiect este prevăzută realizarea de proceduri pentru atribuirea de contracte de achiziții publice verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene.

**Dacă componenta/componentele inclusă/incluse în proiect propune/propun realizarea de proceduri pentru atribuirea de contracte de achiziții publice verzi**, **se va preciza procentul acestora în corelare cu prevederile de mai jos:**

1. În cazul în care, pentru fiecare componentă a proiectului, se realizează proceduri de achiziții publice distinctă aferente activității de bază, criteriul se punctează prin raportarea numărului de proceduri aferente activității de bază a componentei, care respectă cerințele pentru încadrarea în categoria achizițiilor verzi, la numărul total al procedurilor aferente activității de bază a componentei respective.
2. În cazul în care, pentru mai multe componente ale proiectului, se realizează o procedură de achiziție publică (pe loturi) aferentă activității de bază, iar întreaga procedura de achiziție respectă cerințele pentru încadrarea în categoria achizițiilor verzi, criteriul se punctează, pentru fiecare componentă inclusă în procedură, prin raportarea numărului de proceduri aferente activității de bază a componentei, care respectă cerințele pentru încadrarea în categoria achizițiilor verzi, la numărul total al procedurilor aferente activității de bază a componentei respective.
3. În cazul în care, pentru mai multe componente, se realizează o singură procedură de achiziție publică (pe loturi) aferentă activității de bază, fiind respectate cerințele pentru încadrarea în categoria achizițiilor publice verzi doar pentru unele loturi, în cadrul criteriului se acordă punctaj doar componentelor pentru care lotul îndeplinește cerințele pentru încadrarea în categoria achizițiilor verzi (fiind asimilată unei proceduri de achiziție), prin raportare la numărul total de proceduri pentru atribuirea de contracte de achiziții aferente activității de bază a componentei respective.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc informații relevante pentru această secțiune.

1. **Reziliența la dezastre**

Solicitantul va prezenta daca proiectul este expus riscurilor la dezastre pe baza analizei sensibilității, a expunerii și a vulnerabilității riscurilor așa cum sunt prezentate în Planul național de Management al riscurilor de dezastre, cu referire la județele din Regiunea Vest.

Principalele tipuri de riscuri sunt: cutremur, inundații, secetă, incendii de pădure, înzăpeziri, temperaturi crescute.

Pe baza acestei analize solicitantul va prezenta o evaluare a riscurilor climatice, inclusiv o analiză a probabilității impactului asupra proiectului.

În cazul în care proiectul este expus riscurilor climatice vor fi prezentate măsurile de adaptare relevante și adecvate acestora.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc informații relevante pentru această secțiune.

**Câmpul: Imunizare la schimbările climatice**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

Se va prezenta pentru fiecare componentă dacă prin proiect se propune alegerea unor tehnologii, materiale, moduri de furnizare a energiei pentru a evita sau reduce emisiile de dioxid de carbon sau daca se propun posibilele măsuri de compensare a emisiilor de dioxid de carbon, disponibile prin sistemele de compensare existente sau încorporate de proiect (îmbunătățirea izolației termice, modernizarea termică a anvelopei clădirii, utilizarea surselor regenerabile de producere de energie etc).

Având în vedere numărul limitat de caractere, descrierile se vor face succint și la obiect și se vor evita descrierile cu caracter general care nu au legătură cu investiția propusă. Nu se vor prezenta detalii tehnice din cadrul PT, suprafețe, valori ale indicatorilor, etc.

Obligatoriu trebuie să existe referiri cu trimitere la paginile și secțiunile din cadrul Proiectului tehnic aferent fiecărei componente unde se regăsesc informații relevante pentru această secțiune.

**Câmpul Principiul DNSH**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

Se va prezenta modalitatea de gestiune a deșeurilor și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, și ar putea conduce la o creștere semnificativă a generării, a incinerării sau a eliminării deșeurilor. Eliminarea pe termen lung a deșeurilor poate cauza prejudicii semnificative și pe termen lung mediului.

Astfel, solicitantul va prezenta pentru fiecare componentă dacă are prevăzut ca executantul/executanții lucrării să semneze un contract cu un operator pentru, reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor în cazul achiziției de echipamente noi, ca măsură de atenuare a impactului asupra obiectivului de mediu care vizează ”Economia circulară”, în vederea respectării principiului DNSH, iar în cazul în care contractul există la momentul depunerii cererii de finanțare, se va anexa la cererea de finanțare.

În cazul în care nu există un contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor solicitantul va completa în cadrul cererii de finanțare faptul că își asumă că în perioada de implementare va semna un contract cu un operator pentru reciclarea deșeurilor hârtie, metal, materiale plastice, sticlă, DEEE-uri provenite din înlocuirea echipamentelor.

Obligatoriu trebuie să existe referiri cu trimitere la paginile și secțiunile din cadrul proiectului tehnic aferent fiecărei componente unde se regăsesc informații relevante pentru această secțiune.

**Secţiunea: Metodologia de implementare proiect**

Secţiune specifică apelului de proiecte

Se va detalia, succint, strategia de management a solicitantului de finanțare pentru implementarea proiectului și se vor descrie, succint, resursele materiale de care dispune.

**Secţiunea: Maturitatea proiectului**

Secţiune specifică apelului de proiecte

**Aspecte tehnice:** se vor completa informații privind aspectele tehnice ale proiectului – documentații tehnico-economice, stadiu achiziții, etc pentru fiecare componentă.

Având în vedere numărul limitat de caractere, descrierile se vor face succint și la obiect și se vor evita descrierile cu caracter general care nu au legătură cu investiția propusă. Nu se vor prezenta detalii tehnice din cadrul PT, suprafețe, valori ale indicatorilor, etc.

**Aspecte administrative:** pentru fiecare componentă se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare (inclusiv avizul Ministerului Culturii dacă este cazul) şi necesare pentru implementarea proiectului.

**Aspecte financiare**: pentru fiecare componentă se vor completa informații privind aspectele financiare ale proiectului.

În cadrul secțiunii se vor enumera toate achizițiile pentru care au fost semnate contracte de lucrări/servicii/ furnizări de bunuri, pentru care se vor comunica informațiile privind beneficiarii reali conform specificațiilor capitolului 8.4.2. Verificarea dosarelor achizițiilor publice din GSF.

În cazul investițiilor demarate, se va detalia stadiul actual și evoluția proiectului.

Se vor enumera:

1. toate achizițiile pentru care au fost semnate contracte de lucrări/servicii/ furnizări de bunuri pentru care sunt obligați să comunice informațiile privind beneficiarii reali, conform precizărilor GSF, până la momentul depunerii cererii de finanțare,
2. dacă procedura de achiziție publică pentru contractul de execuție lucrări nu a fost demarată.



**Secţiunea: Descrierea investiţiei**

**Secţiune specifică apelului de proiecte**

În cadrul secțiunii se vor detalia următoarele informații, pentru fiecare componentă:

* Fiecare componentă avută în vedere și definirea activității de bază prin descrierea principalelor lucrări de intervenție ale componentei;
* Principalele tipologii de sisteme/echipamente, respectiv active corporale și necorporale care vor fi achiziţionate, dacă este cazul;
* Pentru proiectele pentru care au fost demarate lucrările/achizițiile înainte de depunerea cererii de finanțare, se va descrie pe scurt stadiul fizic al investiţiilor pentru care execuția de lucrări/furnizarea de bunuri a fost demarată.
* Procentul rezultat prin raportarea numărului apartamentelor în care se regăsesc proprietari persoane fizice care necesită cheltuieli de natură socială la numărul total al spațiilor cu destinație de locuință din cadrul tuturor blocurilor de locuințe propuse pentru reabilitare la nivelul cererii de finanțare.
* În cazul apelurilor competitive, se va menționa inclusiv procentul rezultat prin raportarea numărului apartamentelor în care se regăsesc proprietari persoane fizice care necesită cheltuieli de natură socială la numărul total al spațiilor cu destinație de locuință din cadrul componentei.

|  |
| --- |
| **Atenție!**  Pentru stabilirea procentului apartamentelor în care se regăsesc proprietari persoane fizice care necesită cheltuieli de natură socială se iau în considerare **doar acele apartamente cu proprietari persoane fizice pentru care UAT acordă cheltuieli de natură socială la momentul depunerii proiectului**.  Ținând cont de numărul limitat de caractere care pot fi introduse la această secțiune, se va prezenta o descriere succintă a lucrărilor de intervenție. Nu sunt necesare informații detaliate, cum ar fi caracteristici detaliate de materiale sau de echipamente/dotări, grosimi de straturi de materiale, suprafețe, număr de ferestre/uși etc. |



Mai jos se regăsește un exemplu orientativ cu privire la completarea acestei secțiuni:



**Secţiunea: Indicatori de realizare şi de rezultat (program)**

**Secţiune obligatorie**


****

**Câmpul Indicatori de realizare:**

* Se selectează din Nomenclator indicatorii prestabiliți de realizare (de output) relevanţi:
* RCO18 - Locuințe cu performanță energetică îmbunătățită
* RCO22 - Capacitate de producție suplimentară pentru energia din surse regenerabile, din care: energie electrică, termică
* RCO74 - Populația vizată de proiecte derulate în cadrul strategiilor de dezvoltare teritorială integrată
* RCO75 - Strategii de dezvoltare teritorială integrată care beneficiază de sprijin

Indicatorii de realizare se vor completa centralizat la nivel de cerere de finanțare.

* Se selectează tipul de regiune – Mai puțin dezvoltată
* Se completează cu valoarea țintă pentru fiecare indicator. Se va avea in vedere corelarea informațiilor cu cele din Anexa 9\_Indicatori centralizată.



**Câmpul Indicatorii de rezultat:**


Se selectează din Nomenclator cei trei indicatori aferenți apelului de proiecte:

* RCR26 - Consum anual de energie primară, din care: al locuințelor, clădirilor publice, întreprinderilor etc.
* RCR29 - Emisii de gaze cu efect de seră estimate
* RCR31 - Energie totală din surse regenerabile produsă, din care: energie electrică, termică

Indicatorii de rezultat se vor completa centralizat la nivel de cerere de finanțare.

Pentru fiecare indicator se vor detalia următoarele:

* Tipul de regiune – Mai puțin dezvoltată
* Valoarea de bază, în corelare cu informațiile din Anexa 9\_Indicatori centralizată, în baza calculelor efectuate de solicitantul de finanțare
* Anul de referință pentru valoarea de bază
* Valoarea țintă a indicatorului – valoarea estimată a fi atinsă ca urmare a implementării proiectului.



Anexa 9\_Indicatori, la ghidul solicitantului de finanțare, conține instrucțiuni pentru solicitanții de finanțare cu privire la definiția, unitatea de măsură, modalitatea de calcul, precum și exemple de documente unde se regăsesc valorile realizate ale indicatorilor.

|  |
| --- |
| **Atenție!**  Nu se acceptă identificarea și cuantificarea în cadrul acestei secțiuni a altor indicatori în afara celor menționați în cadrul Ghidul solicitantului de finanțare. |

**Secţiunea: Indicatori suplimentari proiect**

**Câmpul Indicatori suplimentari de realizare:** nu se aplică acestui apel de proiecte

**Câmpul Indicatori suplimentari de rezultat:**

Acești indicatori specifici sunt utilizați la măsurarea activităților finanțate prin prezenta intervenție regională din PR Vest și se completează în concordanță cu tipologia activităților din cadrul proiectului propus. Solicitantul de finanțare are obligativitatea ajustării valorilor acestora în conformitate cu realitatea, atât în procesul de evaluare și selecție, cât și în procesul de implementare.

Indicatorii specifici în cadrul apelurilor de proiecte aferente IR 3.1.A sunt următorii:

|  |  |  |
| --- | --- | --- |
| **Nr.crt.** | **Indicator specific** | **Unitate de măsură** |
|  | Reducerea consumului anual de energie primară | kWh/an |
|  | Reducerea anuală a emisiilor de gaze cu efect de seră | Echivalent tone de CO2 |
|  | Număr de blocuri de locuințe reabilitate energetic | Număr |
|  | Număr de blocuri de locuințe rebranșate la sistemul de termoficare | Număr |

În cadrul câmpului se vor introduce indicatorii specifici cu denumirea și unitatea de măsură, conform tabelului de mai sus. De asemenea, pentru fiecare indicator specific se va completa valoarea de referință și valoarea țintă.

Indicatorii specifici se vor completa centralizat la nivel de cerere de finanțare.

Pentru tipul de regiune se va completa Regiuni mai puțin dezvoltate.



**Secţiunea: Plan de achiziţii**

**Secţiune obligatorie**

Se vor include achizițiile propuse a se realiza în cadrul proiectului, cu încadrarea acestora în una din cele 3 tipuri de achiziții din nomenclator (furnizare, lucrări și servicii), cu următoarele excepții:

* cheltuielile aferente comisioanelor, cotelor și taxelor incluse în Devizul general la linia 5.2;
* cheltuielile diverse și neprevăzute, incluse în Devizul general la linia 5.3, în conformitate cu Legea nr. 98/2016 art. 221\*, care prevede faptul că valoarea estimată a contractului de lucrări/servicii aferente realizării investiţiilor publice şi/sau a lucrărilor de intervenţie asupra acestora, nu cuprinde suma aferentă cheltuielilor diverse și neprevăzute precizată în bugetul proiectului (devizul general);

Pentru fiecare achiziție în câmpul “Descrierea achiziției” se va menționa:

1. dacă procedura de achiziție publică este distinctă pentru componentă sau dacă procedura de achiziție publică face parte dintr-un lot de achiziții, pentru mai multe componente;
2. dacă procedura de achiziție publică respectă cerințele pentru a fi încadrată în categoria achizițiilor verzi.

****

|  |
| --- |
| **Atenție!**  Pentru contractele de achiziție semnate anterior depunerii proiectului, valoarea achizițiilor trebuie să reflecte valoarea reală a contractului, iar dacă este cazul, a ultimului act adițional încheiat. |

**Secţiunea: Resurse umane**

Se vor completa informații privind resursele umane implicate în implementarea proiectului (echipa de implementare a proiectului):

* **Funcție** (e.g. expert achiziții, jurist) – se completează funcția din cadrul echipei de implementare a proiectului
* **Cod ocupație** (codul ocupației conform COR) – se selectează din nomenclator
* **Categoria în care se încadrează expertul conform Orientări generale – nivel de remunerare/experiență** – nu se completează
* **Experiență profesională conform CV și documente suport (luni)** – se completează informațiile privind durata, calculată în ”luni” aferentă experienței profesionale deținută pe o poziție similară, în corelare cu documentele justificative (CV și documente suport), astfel:

1. în cazul în care membrii echipei nu au fost nominalizați încă de la depunerea cererii de finanțare, se va completa in MYSMIS durata solicitată pentru experiența profesională conform fișelor de post,
2. în cazul în care membrii echipei au fost nominalizați încă de la depunerea cererii de finanțare, se va completa durata reală a experienței profesionale conform CV-ului.

Se vor anexa CV-urile, respectiv fișele de post, în format PDF pentru toate persoanele care compun echipa de proiect.

Pentru stabilirea rolurilor în echipa de proiect și a cerințelor minime obligatorii a fi incluse în fișa de post, se vor consulta prevederile din Manualul beneficiarului, disponibil pe site-ul programului: www.vest.ro.



Lista cu persoanele care compun echipa de proiect poate fi exportată în format Excel.



Dacă solicitantul de finanțare contractează o firmă de consultanță pentru activitatea de management de proiect, achiziția respectivă va fi inclusă la secțiunea corespunzătoare din cererea de finanțare.

Se vor consulta detaliile privind condițiile de eligibilitate a cheltuielilor din Ghidul solicitantului de finanțare.

Cheltuielile cu salariile membrilor echipei de proiect interne nu sunt eligibile.

Cheltuielile cu achiziționarea serviciilor de consultanță pentru managementul proiectului sunt eligibile și vor fi încadrate în bugetul proiectului în categoria de costuri indirecte.

**Secţiunea: Rezultate aşteptate/Realizări aşteptate**

**Secţiune obligatorie**

Se vor enumera rezultatele așteptate ca urmare a implementării proiectului. Rezultatele așteptate trebuie să fie realiste, realizabile, măsurabile și în concordanță cu indicatorii proiectului, obiectivele specifice ale proiectului și tipologia activităților propuse spre finanțare.

Fiecărui obiectiv specific trebuie să îi corespundă un rezultat, în contextul în care obținerea rezultatelor așteptate ar trebui să asigure îndeplinirea obiectivelor specifice.

**Obiectiv specific** – se va selecta RSO2.1

**Fond UE** – se va selecta FEDR

**Descriere** – se vor enumera rezultatele așteptate ca urmare a realizării investiției



**Secţiunea: Activităţi**

**Secţiune obligatorie**

**Obiectiv specific** – se va selecta RSO2.1

**Fond UE** – se va selecta FEDR

**Titlu** – se va completa o denumire succintă, sugestivă a activității. Se vor defini toate activitățile previzionate a fi realizate atât înainte, cât și după semnarea contractului de finanțare.

**Tip** – se va selecta „precontractuală” sau „postcontractuală”, după caz

**Activitate de bază** - se va selecta „DA” sau „NU”, după caz, în conformitate cu prevederile capitolului 5.2.3 din GSF. Secțiunea prevede împărţirea activităților în: activitate de bază şi activitate conexă.



Pentru fiecare activitate definită conform instrucțiunilor mai sus, precontractuală sau postcontractuală, se vor adăuga subactivități previzionate. La fiecare subactivitate se pot selecta unul sau mai multe rezultate definite la secțiunea **Rezultate aşteptate/Realizări aşteptate.**

Se va include în mod obligatoriu o activate privind Semnarea contractului de finanțare (cu opțiunea NU la rubrica ”Activitate de bază”) care se va încadra ca și subactivitate postcontractuală.

Se va avea în vedere ca perioada de implementare a proiectului după semnarea contractului de finanțare să nu depășească durata maximă menționată la capitolul 5.6 din GSF.



**Diagrama GANTT** se va completa automat de către sistem.

**Secţiunea: Indicatori de etapă**

**Secţiune obligatorie**

|  |
| --- |
| **Atenție!**  Informațiile din această secțiune sunt corelate cu cele din secțiunea **Indicatori prestabiliți**, pentru indicatorii de realizare. Indicatorii de etapă completați în această secțiune se vor afișa în Secțiunea Plan de monitorizare a proiectului! |

În această secțiune se vor completa atât Indicatori etapa de realizare cât și Indicatori etapă de reper în conformitate cu modelul din Anexa 27\_Plan de monitorizare.

**Indicatori etapă de realizare**

**Indicator** – se va selecta indicatorul din lista derulantă

**Valoare intermediară (U.M.)** – se va completa valoarea **țintă** (nu o valoare intermediară) a indicatorului prestabilit de realizare

**Termen** – se va completa data finalizării etapei de implementare a proiectului, în corelare cu secțiunea Activități;

**Documente care probează atingerea valorii** – se va completa în conformitate cu informațiile din Anexa 27\_Plan de monitorizare, coloana „A - Documente/dovezi care probează îndeplinirea criteriilor”, aferente Indicatorului etapă de reper ”Îndeplinirea indicatorilor de realizare/operaționalizarea investiției”, respectiv:”Raport final de progres în MySMIS2021/ SMIS2021+ care însoțește Cererea de rambursare finală,  din care rezultă îndeplinirea în proporție de 100% a țintelor finale asumate pentru indicatorii de realizare. Procesul verbal de recepție la terminarea lucărilor/recepția dotărilor/ echipamentelor/serviciilor, după caz. Raport privind Vizita la fața locului”.

**Indicatori etapă de reper**

**Nume reper** - se va completa în conformitate cu informațiile din Anexa 27\_Plan de monitorizare, coloana „Indicator de etapă”

**Descriere** - se va completa în conformitate cu informațiile din Anexa 27\_Plan de monitorizare, coloana „Descriere”

**Termen** - se va completa în conformitate cu informațiile din Anexa 27\_Plan de monitorizare, coloana „Termen de realizare”

**Documente care probează îndeplinirea indicatorului** - se va completa în conformitate cu informațiile din Anexa 27\_Plan de monitorizare, coloana „A - Documente/dovezi care probează îndeplinirea criteriilor”

Indicatorii etapă de reper se vor adapta la stadiul proiectului.

|  |
| --- |
| **Atenție!**  Dacă data de începere a implementării proiectului este anterioară datei de semnare a contractului de finanţare, primul indicator de etapă este raportat la data semnării contractului de finanţare. |

De exemplu: În cazul unui proiect cu lucrări demarate și un stadiu financiar de 35% din valoarea activității de bază în momentul depunerii cererii de finanțare, primul indicator de etapă de reper poate fi „Atingerea unui stadiu financiar de minim 40% din valoarea activității de bază”.

|  |
| --- |
| **Atenție!**  Nu se acceptă completarea altor indicatori etapă de reper în afara celor definiți în Anexa 27\_Plan de monitorizare. |



**Secţiunea: Planul de monitorizare a proiectului**

**Secţiune obligatorie**

În interfață sunt aduse automat informațiile din secțiunea **Indicatori de etapă.** Secțiunea Plan de monitorizare se completează cu criteriile de validare și tipul indicatorului.

**Criteriu de validare** – se va completa în conformitate cu informațiile din Anexa 27\_Plan de monitorizare, coloana „Criteriu de validare”.

**Tip indicator etapă** - se va completa în conformitate cu informațiile din Anexa 27\_Plan de monitorizare, coloana „Tip indicator de etapă (calitativ/cantitativ/valoric)”.



**Secţiunea: Buget proiect**

**Secţiune obligatorie**

Bugetul proiectului trebuie să acopere toate costurile eligibile ale proiectului, pentru întreaga perioadă de implementare, iar descrierea tuturor articolelor trebuie să fie suficient detaliată. Costurile unitare trebuie specificate pentru fiecare articol bugetar și trebuie să fie estimate în limita celor practicate pe piață. Sumele introduse vor fi exprimate în unități monetare cu 2 zecimale.

|  |
| --- |
| **Atenție!**  **Pentru fiecare linie bugetară din cadrul Bugetul proiectului se va completa în sistemul informatic MySMIS2021/SMIS2021+, defalcat valoarea cheltuielii aferente fiecărei componente, în corelare cu devizul general aferent componentei.** |

În elaborarea bugetului proiectului, solicitanții trebuie să aibă în vedere costurile necesare, indispensabile realizării proiectului.

În plus, la calcularea valorii eligibile a unei cheltuieli trebuie să se aibă în vedere legătura directă a acesteia cu proiectul.

Totodată, în momentul în care elaborează bugetul, solicitanții trebuie să aibă în vedere eventuale modificări ale prețurilor ce pot surveni de la momentul elaborării și depunerii Cererii de finanțare până la momentul aprobării/încheierii contractelor de achiziție publică subsecvente.

La adăugarea unei cheltuieli, se vor completa următoarele:

**Obiectiv specific**: se selectează RSO2.1

**Fond UE**: se selectează FEDR

**Denumire cheltuială**: se completează o descriere succintă, sugestivă a cheltuielii cât și componenta pentru care se realizează cheltuiala și adresa acesteia. De ex: Elaborarea documentației tehnice (faza PT) – componenta 1 (Str. ... bl. ...), cheltuieli diverse și neprevăzute– componenta 1 (str. ...bl. ...), Elaborarea documentației tehnice (faza PT) –componenta 2 (Str. ... bl. ... sc. ....), cheltuieli diverse și neprevăzute– componenta 2 (Str. ... bl. ... sc. .....) etc.

**Justificare:** se completează o scurtă descriere a necesității efectuării cheltuielii. Pentru cheltuielile realizate în baza unui contract de lucrări/servicii/furnizare se vor completa: denumirea achiziției publice, în corelare cu denumirea/poziția acesteia din Planul de achiziții. Se va indica domeniul de intervenție corespunzător.

|  |
| --- |
| **Atenție!**  În cazul în care unei cheltuieli îi corespund minim două intervenții, se vor indica în mod defalcat valorile aferente fiecărui cod de intervenție. Codurile de intervenție aferente domeniilor de intervenție se găsesc în prezenta Anexă, la descrierea secțiunii Buget - Domeniu de intervenţie. |

**Tip regiune**: se selectează „mai puțin dezvoltată”


**Tip cheltuială**: se selectează „Directă” sau „Indirectă”, după caz.

**Atenție!**

În **Anexa 25\_Matrice de corelare** se regăsesc informații cu privire la corespondența dintre categoriile și subcategoriile de cheltuieli din sistemul informatic MySMIS2021/SMIS2021+ și capitolele și liniile din Devizul general aprobat prin HG 907/2016.

**Categorie cheltuială**: se selectează din nomenclator categoria de cheltuială, conform instrucțiunilor din **Anexa 5\_Lista cheltuielilor eligibile și neeligibile.**

**Subcategorie cheltuială**: se selectează din nomenclator subcategoria de cheltuială corespondentă conform instrucțiunilor din **Anexa 5\_Lista cheltuielilor eligibile și neeligibile**.



Se completează toate cheltuielile aferente proiectului, indiferent dacă acestea sunt eligibile sau neeligibile.

|  |
| --- |
| **Atenție!**  În vederea generării listei de lucrări/active corporale/necorporale/servicii aferente proiectului se vor respecta următoarele reguli de completate:   * Pentru cheltuielile aferente lucrărilor, respectiv capitolele/liniile din Devizul general aferente acestora se va completa cumulat valoarea totală eligibilă și/sau neeligibilă, conform Devizului general al proiectului; * Pentru cheltuielile aferente serviciilor/activelor corporale/activelor necorporale, respectiv capitolele/liniile din Devizul general aferente acestora se va defalca cheltuiala eligibilă și/sau neeligibilă la nivel de denumire și preț unitar; * Pentru cheltuielile care se decontează prin costurile indirecte, respectiv Consultanță, Comunicare și vizibilitate, activități de promovare a măsurilor de eficiență energetică și Comisioane, cote, taxe – așa cum sunt definite în GSF la subcapitolul 5.3.4 Opțiuni de costuri simplificate. Costuri directe și costuri indirecte, se va completa cumulat valoarea totală eligibilă și/sau neeligibilă, cu respectarea pragului de 7% din cheltuielile eligibile directe din GSF. Suplimentar, în câmpul Justificare se vor enumera tipurile de cheltuieli și livrabile propuse a se realiza în cadrul costurilor indirecte, fără a se detalia prețul unitar și valoarea acestora.   Pentru identificarea categoriilor de costuri directe și indirecte, a plafoanelor de cheltuieli eligibile aplicabile apelurilor de proiecte aferente IR 3.1A Eficiență energetică în clădiri rezidențiale precum și a categoriilor de cheltuieli neeligibile, se va consulta Ghidul solicitantului de finanțare, capitolele 5.3.2 Categorii și plafoane de cheltuieli eligibile, 5.3.3 Categorii de cheltuieli neeligibile, 5.3.4 Opțiuni de costuri simplificate. Costuri directe și costuri indirecte și 5.3.5 Opțiuni de costuri simplificate. Costuri unitare, sume forfetare și rate forfetare, Anexa 25\_Matrice de corelare, precum și Anexa 5\_Lista cheltuielilor eligibile și neeligibile.  Pentru categoria de cheltuieli „Echipamente/Dotări/Active corporale” se va adăuga câte o cheltuială distinctă pentru fiecare tip de echipament propus a fi achiziționat prin proiect.  În cadrul bugetului se vor include obligatoriu activități de promovare a măsurilor de eficiență energetică și de comunicare și vizibilitate. |

**Unitate de măsură**: se completează unitatea de măsură

**Cantitate**: se completează cantitatea

**Preț unitar fără TVA**: se completează prețul unitar fără TVA, cu două zecimale

**Valoare totală TVA**: se completează valoarea totală a TVA pentru respectiva cheltuială

**Cheltuieli eligibile fără TVA**: se completează valoarea eligibilă a cheltuielii

**Total cheltuieli nerambursabile**: se completează valoarea finanțării nerambursabile aferentă respectivei cheltuieli.

|  |
| --- |
| **Atenție!**  Valoarea nerambursabilă se calculează aplicând procentul cuantumului cofinanțării acordate, conform Ghidului solicitantului de finanțare, **capitolul 5.5** **Cuantumul cofinanțării acordate.** |

**TVA eligibil**: se selectează „Da” sau „Nu”, după caz

**Ajutor de stat**: se selectează „Nu”



După completarea tuturor câmpurilor, se apasă . În partea dreaptă a ecranului se afișează automat următoarele informații: Total valoare fără TVA, Total valoare cu TVA, Valoare TVA eligibil, Total cheltuieli eligibile, Cheltuieli neeligibile fără TVA. Valoare TVA neeligibilă, Total valoare neeligibilă fără TVA, Contribuție proprie eligibilă, Valoare cotă TVA.

În tabelul centralizator al bugetului în câmpul „Intensitate intervenție” se verifică procentul reprezentând cuantumul cofinanțării acordate aplicat la valoarea cheltuielii respective. Acesta trebuie să fie calculat corect conform informațiilor din Ghidul solicitantului de finanțare, **capitolul 5.5** **Cuantumul cofinanțării acordate.** Se va avea în vedere să fie același procent pentru fiecare achiziție.

|  |
| --- |
| **Atenție!**  Valorile aferente fiecărui tip de cheltuială, valoarea fără TVA, valoarea TVA și valoarea totală, cu TVA a cererii de finanțare trebuie să fie corelate cu valorile din devizul general, întocmit pe modelul din HG 907/29.11.2016, asumat de către reprezentantului legal al solicitantul de finanțare și de către proiectant/proiectanți. |

Solicitantul se va asigura că bugetul este completat corespunzător și costurile proiectului sunt prevăzute clar:

1. dacă fiecare cheltuială este încadrată în categoria adecvată;
2. costurile eligibile prevăzute sunt explicate corespunzător;
3. valoarea TVA aferentă cheltuielilor eligibile a fost calculată corect;
4. respectă limitele de cheltuieli;
5. sunt necesare pentru implementarea proiectului (justificarea fiecărei cheltuieli);
6. respectă regulile naționale și specifice PR Vest referitoare la eligibilitatea cheltuielilor;
7. cheltuielile sunt corelate cu activităţile propuse în proiect și sunt necesare pentru desfăşurarea acestora

**Secţiunea: Buget - Domeniu de intervenţie**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | **Domeniu de intervenție** | **Cod** |
| **Activități aferente creșterii eficienței energetice:** reabilitarea termică a elementelor de anvelopă a clădirii; îmbunătățirea sistemului tehnic al clădirii; alte intervenții aferente măsurilor conexe care contribuie la implementarea proiectului;activități aferente serviciilor de proiectare, consultanță pentru elaborarea cererii de finanțare și managementului implementării proiectului, auditului financiar al proiectului, informării și publicității. – această activitate este obligatoriu a fi bugetată, în conformitate cu prevederile GSF | Renovarea fondului locativ existent în vederea creșterii eficienței energetice, proiecte demonstrative și măsuri de sprijin care respectă criteriile de eficiență energetică | 042 |
| **Activități aferente creșterii eficienței energetice** legate de utilizarea surselor regenerabile de producere de energie - energia solară. | Energie din surse regenerabile: energie solară | 048 |
| **Activități aferente înlocuirii sistemelor de încălzire pe bază de cărbune cu sisteme de încălzire pe bază de gaz**, în scopul atenuării schimbărilor climatice | Înlocuirea sistemelor de încălzire pe bază de cărbune cu sisteme de încălzire pe bază de gaz, în scopul atenuării schimbărilor climatice | 056 |
| **Activități de promovare** a măsurilor de eficiență energetică în scopul reducerii consumului de energie și a emisiilor de CO2, conform capitolului 5.2.2 Activități eligibile, litera B, punctul b). – această activitate este obligatoriu a fi bugetată, în conformitate cu prevederile GSF | Îmbunătățirea capacității autorităților responsabile cu programele și a organismelor implicate în execuția fondurilor | 170 |

**Buget eligibil**: se completează valoarea corespunzătoare pentru domeniul/domeniile de intervenție selectat/e. Având în vedere că se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

**Secţiunea: Buget - Formă de sprijin**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Formă de sprijin**: se selectează din nomenclator „Granturi”

**Buget eligibil**: se completează valoarea totală eligibilă a proiectului.

**Secţiunea: Buget - Dimensiune punere în practică teritorială**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate”, la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

**Secţiunea: Buget - Activitate economică**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Activitate economică**: se selectează din nomenclator activitatea aplicabilă: Activități legate de mediu.

**Buget eligibil**: se completează valoarea totală eligibilă a proiectului.

**Secţiunea: Buget - Localizare**

**Secţiune obligatorie**

Secțiunea se completează automat cu informațiile completate în secțiunea Localizare proiect.

Se vor verifica informațiile completate, astfel încât acestea să fie corelate cu codurile de mai jos.

Coduri pentru dimensiunea „localizare”:

|  |  |
| --- | --- |
| **Cod Regiune 042** | **Regiunea Vest** |
| Cod județ RO421 | Județ ARAD |
| Cod județ RO422 | Județ CARAȘ-SEVERIN |
| Cod județ RO423 | Județ HUNEDOARA |
| Cod județ RO424 | Județ TIMIȘ |

**Secţiunea: Buget – Teme secundare în cadrul FSE+**

Nu se completează informații în cadrul acestei secțiuni.

**Secţiunea: Buget - Dimensiune egalitate de gen**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Tip dimensiune egalitate de gen**: se selectează din nomenclator „Neutralitate de gen”

**Buget eligibil**: se completează valoarea totală eligibilă a proiectului.

**Secţiunea: Buget - Strategii macroregionale şi bazin maritim**

**Secţiune obligatorie**

**Obiectiv specific:** se selectează RSO2.1

**Fond UE**: se selectează FEDR

**Tip strategie macro-regională și pentru bazinele maritime**: se selectează din nomenclator „Strategia pentru regiunea Dunării”

**Buget eligibil**: se completează valoarea totală eligibilă a proiectului.

**Secţiune: Criterii evaluare ETF**

**Secţiune obligatorie**

Pentru fiecare criteriu/sub-criteriu se va selecta opțiunea aplicabilă proiectului după apăsarea butonului .

Criteriile de evaluare tehnică și financiară sunt detaliate și grupate în cadrul Anexei 3.1.a\_Grila ETF apel necompetitiv și Anexei 3.1.b\_Grila ETF apel competitiv. În cadrul procesului de evaluare se vor utiliza grile pentru componente și o grilă centralizatoare, având în vedere că o cerere de finanțare poate conține mai multe componente, respectiv clădiri rezidențiale. O componentă reprezintă o clădire bloc de locuințe independent structural, conform expertizei tehnice. Punctajele grilei centralizatoare se obțin prin media aritmetică a punctajelor obținute în grilele aferente componentelor care îndeplinesc pragul de calitate, iar media aritmetică va fi rotunjită la două zecimale.

Pentru fiecare criteriu/sub-criteriu se va selecta o singură opțiune de răspuns.

În cadrul apelurilor competitive, după selectarea unei opțiuni, se va afișa punctajul obținut pentru fiecare criteriu/ sub-criteriu, precum și punctajul total.

În cadrul apelurilor necompetitive pentru fiecare criteriu/sub-criteriu, solicitantul de finanțare va completa:

* dacă îndeplinește criteriul: DA;
* dacă nu îndeplinește criteriul: NU.

Solicitantul de finanțare are posibilitatea de a descărca centralizatorul criteriilor.

Pentru fiecare criteriu/sub-criteriu solicitantul poate argumenta în câmpul „Explicație” opțiunea selectată.

|  |
| --- |
| **Atenție!**  În vederea generării declarației unice din sistem și transmiterii cererii de finanțare prin sistemul informatic MySMIS2021/SMIS2021+ este obligatorie efectuarea autoevaluării criteriilor, respectiv subcriteriilor de către solicitantul de finanțare. Criteriile și subcriteriile autoevaluate notate/punctate de către solicitantul de finanțare vor fi reverificate de către comisia de evaluare tehnică și financiară și notate în conformitate cu evaluarea efectuată. |

**Secţiunea: Declaraţia unică**

**Secţiune obligatorie**

Declarația unică este generată de sistemul informatic MySMIS2021/SMIS2021+, se completează de solicitant şi se semnează cu semnătură electronică extinsă de către reprezentantul legal al acestuia.

|  |
| --- |
| **Atenție!**  Deși sistemul informatic MySMIS2021/SMIS2021+ nu permite introducerea elementelor din Declarația Unică în mod distinct pentru fiecare componentă a proiectului, prin completarea și transmiterea Declarației Unice solicitantul își asumă respectarea tuturor elementelor pentru fiecare componentă a cererii de finanțare. |

În situațiile excepționale prevăzute la **capitolul 4.4 Modalitatea de depunere a proiectelor** din Ghidul solicitantului de finanțare, în care cererea de finanțare și anexele acesteia sunt transmise de către o persoană împuternicită, Declarația unică va fi semnată cu semnătură electronică extinsă a împuternicitului.

Pentru încărcarea Declarației unice se apasă butonul 

|  |
| --- |
| **Atenție!**  Declarația unică nu se poate genera dacă nu sunt confirmate (bifate) toate criteriile de eligibilitate obligatorii și dacă secțiunea Bugetul proiectului nu are nicio informație completată.  Orice modificare a bugetului proiectului după încărcarea Declarației unice implică ștergerea acesteia! |

1. Planul Național de Redresare și Reziliență [↑](#footnote-ref-1)
2. Programul Dezvoltare Durabilă [↑](#footnote-ref-2)
3. Programul Tranziție Justă [↑](#footnote-ref-3)